Birt þann 17. ágúst , 2011 | Höfundur : Nörd Norðursins Hin árlega tölvuleikja - og leikjatölvusýning E 3 ( Electronic Entertainment Expo ) var 7. – 9. júní síðastliðinn . Sýningin er ein sú stærsta sinnar tegundar og úr mörgu að velja . Hér höfum við tekið saman það helsta sem kom úr kynningunum frá leikjatölvu - og tölvuleikjarisunum þrem ; Microsoft , Nintendo og Sony . Stór hluti af kynningu Sony fjallaði um nýju handheldu leikjavélina frá þeim ; PlayStation Vita . En auk þess var sýnt sýnishorn úr væntanlegum leikjum í PlayStation og lögð áhersla á framtíð þrívíddarsjónvarpa og möguleika PlayStation Move . Hilmar Pétursson framkvæmdastjóri íslenska leikjafyrirtækisins CCP tilkynnti framtíð tölvuleiksins DUST 514 . Starfsmenn Sony byrjuðu á því að biðjast afsökunar á vandræðagangi PlayStation Network ( PSN ) sem lá niðri um tíma vegna árása tölvuþrjóta . Þeir þökkuðu notendum fyrir þolinmæðina og stuðninginn sem þeir hafa fundið fyrir . Á kynningunni var sýnt brot úr spilun Uncharted 3 . Leikurinn leit mjög vel út og á eflaust eftir að falla vel í kramið hjá þeim sem hafa spilað Uncharted leikina áður . Uncharted 3 : Drake’s Deception er væntanlegur í PlayStation 3 í byrjun nóvember á þessu ári og mun styðja einstaklings – og fjölspilun . Þriðji leikur Resistance seriunnar , Resistance 3 , var einnig kynntur og er væntanlegur í PlayStation 3 í september . Leikurinn er framhald af fyrri leiknum og er sögutími hans árið 1957 . Leikurinn mun styðja PlayStation Move og verður auk þess fáanlegur í sérstökum pakka á tilboðsverði . Pakkinn samanstendur ef leiknum , PlayStation Move , PlayStation Eye og byssu ( Sharpshooter ) . Körfuboltasnillingurinn Kobe Bryant var fenginn til að spila NBA 2 K12 sem mun veita PlayStation Move stuðning . Einnig var sýnt úr InFamous 2 ( sem er kominn út ) , StarHawk , Sly Cooper ( 2012 ) , Bioshock Infinite , Star Trek og Saints Row 3 . Hilmar Pétursson framkvæmdastjóri íslenska leikjafyrirtækisins CCP tilkynnti að framtíð tölvuleiksins DUST 514 yrði í samstarfi við Sony og að leikurinn yrði aðeins fáanlegur í PlayStation og mun styðja PlayStation Move að einhverju leiti . Hilmar Pétursson framkvæmdastjóri íslenska leikjafyrirtækisins CCP tilkynnti að framtíð tölvuleiksins DUST 514 yrði í samstarfi við Sony og að leikurinn yrði aðeins fáanlegur í PlayStation Leikurinn er fyrstu persónu skotleikur og tengist MMO ( Massively Multiplayer Online ) leiknum EVE Online sem er einnig frá CCP . Það eru liðin tvö ár frá því að CCP tilkynnti að DUST 514 væri í vinnslu og yrði eingöngu fyrir leikjatölvu ( r ) . Það hefur aftur á móti ekki fengist staðfest fyrr en núna hvaða leikjatölva eða leikjatölvur yrðu fyrir valinu . Viðbrögðin á spjallborði Íslenska PlayStation samfélagsins ( psx.is ) voru lítil sem engin en á spjallborði Íslenska XBOX samfélagsins ( xbox360.is ) heyrðust nokkrar óánægju raddir og furðuðu margir sig á ákvörðun CCP að velja PlayStation frekar en Xbox 360 . Aðrir skildu valið þar sem Microsoft virðast vera með ansi strangar reglur varðandi netspilun á Xbox Live . Leikurinn verður unninn í nánu samstarfi með Sony og leikurinn mun fá sérstakt Home svæði í PlayStation 3 . Prufuútgáfan ( Beta ) af DUST 514 kemur út næsta haust og leikurinn sjálfur vorið 2012 . ÞRÍVÍDD Nokkrir eldri leikir fá að skína á ný , en á kynningunni tilkynntu Sony að það væri væntanleg þrívíddarútgáfa af God of War leikjunum og einnig af tölvuleikjunum ICO og Shadow of the Colossus . Sony leggur mikla áherslu á möguleika og framtíð þrívíddar á sviði afþreyingar . Þeir tilkynntu að innan skamms yrði fáanlegur 3D sjónvarpsskjár og 3D gleraugu á mjög sanngjörnu verði svo að sem flestir hefðu möguleika á því að nálgast þessa upplifun . Það verður jafnframt boðið upp á að spila tveggja manna leiki á sama skjánum með notkun gleraugna án þess að skipta honum í tvennt ( splitscreen ) . Spilari númer eitt horfir á skjáinn og sér eina mynd á meðan spilari númer tvö horfir á sama sjónvarpið en sér aðra mynd . Þannig má segja að þessi eini skjár breytist í tvo með þrívíddartækninni . Aukin áhersla verður lögð á möguleikana sem hreyfistýring PlayStation Move hefur upp á að bjóða . Leikir munu í auknum mæli styðja Move með einum eða öðrum hætti . Þetta þýðir ekki að þeir sem nota hefðbundnar fjarstýringar þurfi að skipta alfarið yfir í Move , heldur munu leikir bjóða upp á að ákveðnir hlutar leiksins geti spilast með aðstoð Move . Leikir á borð við Dust 514 , NBA 2 K12 , Resistance 3 , LittleBig Planet , Bioshock Infinite og Star Trek munu styðjast við PlayStation Move . Leikurinn Medieval Move spilast alfarið í gegnum Move . Leikurinn nýtir möguleika Move á fjölbreyttann hátt , en fátt nýtt er þar á ferð . Sony kynnti arftaka PlayStation Portable ( PSP ) . Nýja handhelda leikjatölvan ber nafnið PlayStation Vita ( PSV ) – vita þýðir líf á latínu – en leikjatölvan var áður undir heitinu Next Generation Portable ( PSN ) . Með PSV vill Sony tengja saman leikjaspilun og samskipti vina saman í eina græju . PSV er með OLED snertiskjá , snertistýringu á bakhliðinni , tveimur stýripinnum ( analog sticks ) , hefðbundnu aðgerðartökkunum , tvær myndavélar ( eina framan á og önnur aftan á ) og öflugri en PSP . Það eru yfir 80 leikjatitlar í vinnslu og meðal þeirra eru ; Uncharted : Golden Abyss , Ruin , Modnation Racers , Street Fighter X Tekken , LittleBig Planet og fleiri . Leikjatölvan getur tengst PlayStation 3 ( PS3 ) og geta meðal annars átta spilarar spilað saman í gegnum netið – í gegnum PSV og PS3 . Í tölvuleiknum Ruin getur spilarinn spilað leikinn í PSV og haldið svo áfram að spila hann í PS3 og öfugt . Það er að segja tölvurnar muna hvar spilarinn var staddur í leiknum og leikurinn spilast í báðum tölvunum . PlayStation Vita kemur í verslanir um næstu jól og verður fáanleg í tveimur útgáfum ; Wi-fi útgáfa sem mun kosta $249 / €249 og 3G útgáfa sem kostar $299 / €299 . Miðað við núverandi gengi á Evrunni , íslenska tolla og önnur gjöld má gera ráð fyrir því að PSV mun kosta yfir 50.000 kr. á Íslandi .